**Тэадор Джон Качынскі-малодшы** (англ.: Theodore John Kaczynski, МФА /kəˈzɪnski/; сустракаецца варыянт напісання прозвішча **Казінскі**, таксама вядомы як **Унабомбэр**, англ.: Unabomber — скарачэнне ад «University and airline bomber»; 22 мая 1942, Чыкага, Ілінойс, ЗША — 10 чэрвеня 2023, Паўночная Караліна, ЗША) — амерыканскі матэматык, сацыяльны крытык, філосаф, тэрарыст і неалуддзіт, вядомы сваёй кампаніяй па рассылцы бомбаў поштай.

Біяграфія
---------

Нарадзіўся 22 мая 1942 года ў Чыкага. Паходзіў з сям’і з польскімі каранямі (бабуля і дзядуля былі палякамі).

Ужо ў раннім узросце вылучаўся сярод іншых дзяцей, бо быў вундэркіндам. Быў залічаны ў Гарвардскі ўніверсітэт у 16 ​​гадоў, атрымаў ступень бакалаўра і пазней атрымаў ступень доктара па матэматыцы ў Мічыганскім універсітэце. Стаў старшым выкладчыкам у Каліфарнійскім універсітэце ў Берклі ў 25 гадоў, але праз два гады звольніўся.

У 1970/1971 годзе пераехаў у Лінкальн, штат Мантана, дзе пасяліўся ў хаціне без электрычнасці і вадаправода. Там ён пачаў асвойваць навыкі выжывання, каб стаць самадастатковым. Убачыўшы, што каля яго дома пачалі будаўніцтва дарогі, ён вырашыўся на масавае рассыланне бомбаў. З 1978 па 1995 год Качынскі адправіў па пошце 16 пасылак з бомбамі, мэтай якіх былі ўніверсітэты і авіялініі. У выніку выбухаў гэтых бомбаў загінулі 3 чалавекі і 23 былі паранены. 24 красавіка 1995 года Качынскі адправіў у газету «Нью-Ёрк Таймс» ліст, у якім паабяцаў у далейшым «устрымацца ад тэрарызму», калі «Нью-Ёрк Таймс» ці «Вашынгтон Пост» апублікуе яго маніфест. У сваёй працы «Індустрыяльнае грамадства і яго будучыня» (таксама званай «Маніфест Унабомбера») ён тлумачыў, што яго бомбы былі крайняй мерай, але ўсё ж неабходнай для таго, каб прыцягнуць увагу да працэсу памяншэння чалавечай свабоды ў грамадстве з-за сучасных тэхналогій, якія патрабуюць буйнамаштабнай арганізацыі. Качынскі быў адной з самых дарагіх мэт ФБР. Да таго, як яго асоба была ўстаноўлена, ФБР выкарыстоўвала для яго мянушку Унабам (англ.: Unabom (University and airline bomber) — «бамбіст універсітэтаў і авіяліній»). Пазней дзякуючы прэсе гэтая мянушка ператварылася ў слова Унабомбер (англ.: Unabomber). Бюро спрыяла публікацыі «Маніфеста» Качынскага, у выніку чаго яго брат апазнаў яго стыль ліста (паводле іншых звестак, ён знайшоў дома запіскі, якія па стылі нагадвалі «Маніфест») і праінфармаваў ФБР (звярнуўшыся проста ў Вашынгтон) аб асобе злачынца. Качынскі быў арыштаваны ў 1996 годзе. У 1998 годзе ён прызнаў сябе вінаватым па ўсіх пунктах абвінавачання і быў прыгавораны да васьмі пажыццёвых тэрмінаў пазбаўлення волі без магчымасці ўмоўна-датэрміновага вызвалення.

Памёр 10 чэрвеня 2023 года ў турэмным шпіталі федэральнай турмы ЗША у Паўночнай Караліне.

Зноскі
------

1. 1 2 3 4 5 6  PRISONER OF RAGE -- A special report.;From a Child of Promise to the Unabom Suspect — The New York Times, 1996. Праверана 24 лютага 2021.<a href='https://wikidata.org/wiki/Track:Q9684'></a>
2. ↑  Theodore John Kaczynski // Babelio — 2007.<a href='https://wikidata.org/wiki/Track:Q2877812'></a>
3. ↑  *Bell A.* Encyclopædia Britannica — Encyclopædia Britannica, Inc. 1768.<a href='https://wikidata.org/wiki/Track:Q455'></a><a href='https://wikidata.org/wiki/Track:Q2846567'></a><a href='https://wikidata.org/wiki/Track:Q2743906'></a>
4. 1 2  Ted Kaczynski, known as the Unabomber for years of attacks that killed 3, dies in prison at 81 — 2023. Праверана 10 чэрвеня 2023.
5. ↑  *Ray, Michael* Ted Kaczynski: American criminal — Encyclopædia Britannica, Inc. 1768. Праверана 11 чэрвеня 2023.<a href='https://wikidata.org/wiki/Track:Q455'></a><a href='https://wikidata.org/wiki/Track:Q2743906'></a>
6. ↑  Kaczynski: I don't believe in God — Yahoo! News.<a href='https://wikidata.org/wiki/Track:Q3044717'></a>
7. ↑  Un matemático con cuatro cadenas perpetuas. La serie 'Manhunt: Unabomber' de Netflix ha vuelto a poner de actualidad la enigmática figura de Ted Kaczynski, matemático y uno de los terroristas más esquivos de la historia
8. ↑  William Addams Reitwiesner: *Ancestry of Ted Kaczynski*.
9. ↑  Террорист Унабомбер умер в американской тюрьме